Diari Oficial de la Generalitat Valenciana


Sumari del DOGV 8618, del 22-08-2019 (2019/7957)

RESOLUCIÓ de 22 de juliol de 2019, de la Presidència de la Generalitat, per la qual s'aprova la modificació de la classificació en classe segona del lloc de Vicesecretaria de l'Ajuntament de Santa Pola.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8618

Data del DOGV
:   22-08-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/7957


Data del document
:   22-07-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de juliol de 2019, de la Presidència de la Generalitat, per la qual s'aprova la modificació de la classificació en classe segona del lloc de Vicesecretaria de l'Ajuntament de Santa Pola. [2019/7957]  
El lloc de treball de col·laboració denominat «Vicesecretaria» de l'Ajuntament de Santa Pola es troba actualment classificat en classe tercera, per la qual cosa la provisió està reservada a personal funcionari amb habilitació de caràcter nacional pertanyent a la subescala de secretaria-intervenció.  
Segons el certificat de la Secretaria de data 26 d'abril de 2019, el Ple de l'Ajuntament de Santa Pola, en la sessió que va tindre lloc el dia 25 d'abril de 2019, va acordar aprovar inicialment la modificació del catàleg de llocs de treball del personal funcionari de l'Ajuntament per a 2018, per tal d'incloure expressament en el lloc de vicesecretaria la indicació següent: «reservat a funcionaris amb habilitació de caràcter nacional pertanyents a la subescala de secretaria, categoria d'entrada».  
  
En el mateix acord plenari, se sol·licita a la conselleria competent en matèria d'administració local la modificació de la classificació del lloc de col·laboració de l'Ajuntament de Santa Pola, denominat «Vicesecretaria», de manera que aquest quede classificat com de classe segona, reservat a funcionaris pertanyents a la subescala de secretaria, categoria d'entrada.  
L'Acord del Ple de l'Ajuntament de Santa Pola de data 25 d'abril de 2019 es va exposar al públic mitjançant la publicació en el Butlletí Oficial de la Província d'Alacant número 87, de 9 de maig de 2019, durant el termini de quinze dies, i es va publicar l'anunci relatiu a l'aprovació definitiva en el Butlletí Oficial de la Província número 112, de 13 de juny de 2019.  
El lloc de vicesecretaria, en l'actualitat, està ocupat per la titular, Francisca Isabel Soler Pomares, qui, segons s'acredita en el certificat de data 13 de juny de 2019, de la Secretaria de l'Ajuntament de Santa Pola, no ha presentat al·legacions, de manera que es compleix el tràmit d'audiència previst en l'article 7.1r, lletra d, del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter nacional en l'àmbit territorial de la Comunitat Valenciana.  
El Reial decret 128/2018, de 17 de març, pel qual es regula el règim jurídic dels funcionaris d'administració local amb habilitació de caràcter nacional regula, en l'article 15, els llocs de col·laboració, amb la indicació que les entitats locals podran crear altres llocs de treball que tinguen atribuïdes funcions de col·laboració immediata i auxili a les de secretaria, intervenció i tresoreria. Aquests llocs de treball estaran reservats a funcionaris d'administració local amb habilitació de caràcter nacional i exerciran les seues funcions sota la dependència funcional i jeràrquica de la persona titular de la Secretaria, Intervenció o Tresoreria, respectivament.  
Aquesta normativa és objecte de desplegament en l'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
Vistos els antecedents indicats, i en virtut del que es disposa en els articles 164.1 i 170.2 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Modificar la classificació de lloc de vicesecretaria de l'Ajuntament de Santa Pola, en classe segona, que queda reservat a personal funcionari d'administració local amb habilitació de caràcter nacional de la subescala de secretaria, categoria d'entrada.  
  
Segon  
La modificació de la classificació del lloc de treball de vicesecretaria no afectarà la destinació de qui l'exercisca en el moment amb caràcter definitiu, és a dir, Francisca Isabel Soler Pomares.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú i de les administracions públiques, les persones interessades hi podran interposar els recursos següents:  
a) Directament, un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar el recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això, sense perjudici que les persones interessades puguen fe ús de qualsevol altra via que estimen oportuna.  
  
València, 22 de juliol de 2019.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.